C 111/52

Pranešimas, kuriuo iš dalies keičiamas pranešimas apie antidempingo tyrimo dėl importuojamų Kinijos Liaudies Respublikos kilmės plieninių ratų inicijavimą

(2019/C 111/13)

2019 m. vasario 15 d. Komisija paskelbė pranešimą, kuriuo inicijuojamas antidempingo tyrimas dėl importuojamų Kinijos Liaudies Respublikos kilmės plieninių ratų (1) (2019 m. vasario 15 d. pranešimas). Vėliau Komisijos dėmesys buvo atkreiptas į tai, kad tam tikra produkto kategorija, priskiriama nagrinėjamajam produktui, buvo netyčia įtraukta į produktų, kurie neįtraukti į taikymo sritį, sąrašą.

Todėl Komisija taiso 2019 m. vasario 15 d. pranešimą, kad būtų atspindėta dabartinė tyrimo apimtis. Išsamesnės informacijos galima rasti pastaboje prie suinteresuotosioms šalims susipažinti skirtos bylos.

1. Tiriamasis produktas

2019 m. vasario 15 d. pranešimo 2 skirsnyje pateiktas produktų, kurie neįtraukti į taikymo sritį, sąrašas, kuriame nurodyta:

„Į taikymo sritį nepatenka šie produktai:

— plieniniai ratai: traktorių, valdomų pėsčiojo traktorininko, šiuo metu priskiriamų 8701 10 subpozicijai; transporto priemonių, šiuo metu priskiriamų 8703 pozicijai; transporto priemonių, šiuo metu priskiriamų 8704 pozicijai, su stūmokliniu slėginio uždegimo vidaus degimo varikliu (dyzeliu arba pusiau dyzeliu), kurio cilindrų darbinis tūris ne didesnis kaip 2 500 cm3, arba su stūmokliniu kibirkštinio uždegimo vidaus degimo varikliu, kurio cilindrų darbinis tūris ne didesnis kaip 2 800 cm3; transporto priemonių, šiuo metu priskiriamų 8705 pozicijai,

— kelių keturračių motociklų ratai;

— plieniniai žvaigždės formos vientisi lietiniai ratlankių centrai;

— motorinių transporto priemonių, specialiai suprojektuotų naudoti ne viešuosiuose keliuose, ratai (pavyzdžiui, žemės ūkio traktorių arba miškų ūkio traktorių, šakinių krautuvų, vilkikų, nemagistralinių savivarčių transporto priemonių ratai).“

turi būti:

„Į taikymo sritį nepatenka šie produktai:

— traktorių, valdomų pėsčiojo traktorininko, šiuo metu priskiriamų 8701 10 subpozicijai, plieniniai ratai;

— kelių keturračių motociklų ratai;

— plieniniai žvaigždės formos vientisi lietiniai ratlankių centrai;

— motorinių transporto priemonių, specialiai suprojektuotų naudoti ne viešuosiuose keliuose, ratai (pavyzdžiui, žemės ūkio traktorių arba miškų ūkio traktorių, šakinių krautuvų, vilkikų, nemagistralinių savivarčių transporto priemonių ratai).“

2. Paaiškinimas dėl KN kodų

Nuoroda į KN ir TARIC kodus, pateikta tik kaip informacija, 2019 m. vasario 15 d. pranešimo 3 skirsnio pirmoje pastraipoje:

„Kaip įtariama, dempingo kaina importuojamas produktas yra Kinijos Liaudies Respublikos (toliau – nagrinėjamoji šalis) kilmės tiriamasis produktas, kurio KN kodai šiuo metu yra ex 8708 70 99 ir ex 8716 90 90 (TARIC kodai 8708709920, 8708709980, 8716909095, 8716909097). Šie KN ir TARIC kodai pateikiami tik kaip informacija.“

turi būti:

„Kaip įtariama, dempingo kaina importuojamas produktas yra Kinijos Liaudies Respublikos kilmės (toliau – nagrinėjamoji šalis) tiriamasis produktas, kurio KN kodai šiuo metu yra ex 8708 70 10, ex 8708 70 99, ex 8716 90 90 (TARIC kodai 8708701080, 8708701085, 8708709920, 8708709980, 8716909095, 8716909097). Šie KN ir TARIC kodai pateikiami tik kaip informacija.“

3. Procedūra

3.1. Pareiškimai

Visos suinteresuotosios šalys, įskaitant eksportuojančius gamintojus, importuotojus ir naudotojus bei jų asociacijas, raginamos raštu pareikšti savo nuomonę, pateikti informaciją ir patvirtinamuosius dokumentus, susijusius su šio pranešimo 1 skirsnyje nurodyta produkto kategorija. Pastabas dėl tos produkto kategorijos įtraukimo į antidempingo tyrimą, kuris buvo inicijuotas 2019 m. vasario 15 d. pranešimu, Komisija turi gauti per 7 dienas nuo šio pranešimo paskelbimo Europos Sąjungos oficialiajame leidinyje dienos.

Visos suinteresuotosios šalys raginamos pranešti apie save Komisijai arba prireikus papildyti informaciją, kurią jos jau pateikė po 2019 m. vasario 15 d. pranešimo paskelbimo, nedelsiant, bet ne vėliau kaip per 7 dienas nuo šio pranešimo paskelbimo Europos Sąjungos oficialiajame leidinyje.

Visų pirma, eksportuojančių gamintojų prašoma prireikus papildyti informaciją, pateiktą paskelbus 2019 m. vasario 15 d. pranešimą, arba pateikti ją užpildant 2019 m. vasario 15 d. pranešimo I ir (arba) III priedus. Šiuos užpildytus priedus Komisija turi gauti per 7 dienas nuo šio pranešimo paskelbimo Europos Sąjungos oficialiajame leidinyje dienos.

Be to, nesusijusių gamintojų prašoma prireikus papildyti informaciją, pateiktą paskelbus 2019 m. vasario 15 d. pranešimą, arba pateikti ją užpildant 2019 m. vasario 15 d. pranešimo II priedą. Šį užpildytą priedą Komisija turi gauti per 7 dienas nuo šio pranešimo paskelbimo Europos Sąjungos oficialiajame leidinyje dienos.

Prireikus Komisija gali pritaikyti pavyzdžius.

Į po pirmiau nurodytų terminų pateiktas nuomones ir informaciją gali būti neatsižvelgta.

3.2. Klausymas

Pagal Europos Parlamento ir Tarybos reglamento (ES) 2016/1036 (2) 5 straipsnio 10 dalį visos suinteresuotosios šalys taip pat gali prašyti, kad Komisija jas išklausytų per 15 dienų nuo šio pranešimo paskelbimo Europos Sąjungos oficialiajame leidinyje dienos.

Šiame tyrime toliau taikomas 2019 m. vasario 15 d. pranešimo 5.7 skirsnyje nustatytas klausymų laikotarpis.

3.3. Kitos procedūrinės taisyklės

Šiam tyrimui toliau taikomos visos kitos procedūrinės taisyklės, nurodytos 2019 m. vasario 15 d. pranešimo 5, 6, 7, 8, 9, 10, 11 ir 12 skirsniuose.

(1) OL C 60, 2019 2 15, p. 19.

(2) 2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016 6 30, p. 21, su paskutiniais pakeitimais, padarytais OL L 143, 2018 6 7, p. 1).